కోల్కతా: మూడురోజుల క్రితం హింసాకాండతో అట్టుడికిన డార్జిలింగ్లో పరిస్థితి ప్రస్తుతం నివురుకప్పిన నిప్పులా కనిపిస్తోంది. హింసకు లొంగేది లేదని, రాజీ ప్రసక్తే లేదని ముఖ్యమంత్రి మమతా బెనర్జీ శనివారంనాడు మరోసారి తేల్చిచెప్పారు. దీంతో ప్రత్యేక గోర్ఖాలాండ్ డిమాండ్పై డార్జిలింగ్, కలింపాంగ్ జిల్లాలో సోమవారం నుంచి నిరవధిక బంద్కు గోర్ఖా జనముక్తి మోర్చా పిలుపునిచ్చింది. శనివారం జీజేఎం సెంట్రల్ కమిటీ సమావేశంలో ఈమేరకు నిర్ణయం తీసుకున్నట్టు జీజేఎం ప్రధాన కార్యదర్శి రోషన్ గిరి తెలిపారు. ఈనెల 13న అఖిల పక్ష సమావేశం ఏర్పాటు చేయనున్నట్టు చెప్పారు. కొండ ప్రాంత జిల్లాలోని అన్ని స్కూళ్లలో బలవంతంగా బెంగాలీ బాషను రుద్దడాన్ని తాము వ్యతిరేకిస్తున్నామని, అన్ని సైన్బోర్డులు నేపాలీ, ఆంగ్ల భాషల్లో ఉండేలా చూడాలని ప్రభుత్వాన్ని డిమాండ్ చేస్తున్నామని రోషన్ గిరి అన్నారు. నిరవధిక బంద్ నుంచి కోర్టులు, పాఠశాలలు, కాలేజీలను మినహాయిస్తున్నామని, రాష్ట్రానికి ఆదాయం వచ్చే అన్ని మార్గాలూ బంద్ అవుతాయని తెలిపారు.
kolkata: moodurojula kritam himsaakaandatoe attudikina dargilinglo paristhiti prastutam nivurukappina nippula kanipistondi. himsaku longedi ledani, raji prasakte ledani mukhyamantri mamata benerji sanivaaramnaadu marosari telchicheppaaru. deentho pratyeka gorkhaland demandpy dargiling, kalimpang jillaalo somavaram nunchi niravadhika bandku gorkha janamukti morcha pilupunichindi. sanivaaram jgm central commity samavesamlo eemeraku nirnayam teesukunnattu jgm pradhaana kaaryadarsi roshan giri telipaaru. eenela 13na akhila paksha samavesam erpaatu cheyanunnattu cheppaaru. konda praanta jillaalooni anni skoollalo balavantamgaa bengali bashanu ruddadaanni taamu vyatirekistunnamana, anni sainbordulu nepali, aangla bhaashallo undela chuudaalani prabhutvaanni demand chestunnamani roshan giri annaru. niravadhika band nunchi kortulu, paatasaalalu, kaalejeelanu minahaayistunnaamani, rashtraniki aadaayam vache anni maargaaluu band avutaayani telipaaru.